РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/196-2017

2. октобар 2017. године

Б е о г р а д

З А П И С Н И К

42. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 2. ОКТОБРА 2017. ГОДИНЕ

Седница је почела у 13,09 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Крсто Јањушевић, Весна Марковић, Александра Мајкић, Јелена Жарић Ковачевић, Србислав Филиповић, Неђо Јовановић, Петр Петровић, Елвира Ковач, заменик члана Балинта Пастора, Милена Ћорилић и Зоран Красић.

Седници нису присуствовали чланови Одбора: Гордана Чомић, Дејан Шулкић, Саша Радуловић, Бајро Гегић и Весна Николић Вукајловић.

Седници су присуствовали: Дражен Маравић, помочник министра и Јасмина Бенмансур, вршилац дужности помоћника министра у Министарству државне управе и локалне самоуправе; Милан Добријевић и Наташа Радоја, виши саветници и Милан Војводић, самостални саветник у Министарству трговине, туризма и телекомуникација.

На предлог председника Одбора, већином гласова (са 11 гласова за и један није гласао) је усвојен предложен дневни ред

Д н е в н и р е д:

- Усвајање записника са 34, 35, 36, 37, 38, 39, 40 и 41. седнице Одбора;

1.Разматрање Предлога закона о Националној академији за јавну управу**,** који је поднела Влада;

2. Разматрање Предлога закона о изменама и допунама Закона о државним службеницима,који је поднела Влада;

3. Разматрање Предлога закона о изменама Закона о информационој безбедности,који је поднела Влада;

4. Разматрање Предлога закона о електронском документу, електронској идентификацији и услугама од поверења у електронском пословању, који је поднела Влада;

5. Давање одговора Уставном суду поводом поступка за утврђивање неуставности одредаба члана 5. ст. 3. и 4. Закона о порезима на имовину („Службени гласник РС", бр. 26/01, 45/02 - СУС, 80/02 - др. закон, 135/04, 61/07, 5/09, 101/10, 24/11, 78/11, 57/12 - УС, 47/13 и 68/14 - др. закон).

6. Давање одговора Уставном суду поводом иницијативе за покретање поступка за оцену уставности одредаба члана 3. тачка 3), члана 14. тач. 5) и 7) и члана 17. став 2. Закона о поступку регистрације у Агенцији за привредне регистре („Службени гласник РС", бр. 99/11 и 83/14).

Пре преласка на одлучивање о тачкама дневног реда, Одбор је једногласно усвојио записникe са 34, 35, 36, 37, 38, 39, 40. и 41 седнице Одбора (са 10 гласова за).

Прва тачка дневног реда. Разматрање Предлога закона о Националној академији за јавну управу**,** који је поднела Влада;

Одбор је разматрио Предлог закона о Националној академији за јавну управу**,** који је поднела Влада,у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за и једним против).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о изменама и допунама Закона о државним службеницима,који је поднела Влада.

Одбор је размотрио Предлог закона о изменама и допунама Закона о државним службеницима,који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за и јдним против).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о изменама Закона о информационој безбедности,који је поднела Влада.

Одбор је размотрио Предлог закона о изменама Закона о информационој безбедности,који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за и једним против).

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога закона о електронском документу, електронској идентификацији и услугама од поверења у електронском пословању, који је поднела Влада.

Одбор је размотрио Предлогазакона о електронском документу, електронској идентификацији и услугама од поверења у електронском пословању, који је поднела Влада, у начелу и сматра да је Предлог закона у складу са Уставом и правним системом Републике Србије

Одбор је одлуку донео већином гласова (са 11 гласова за и једним против).

За известиоца Одбора на седници Народне скупштине одређен је председник Одбора.

Пета тачка дневног реда. Давање одговора Уставном суду поводом поступка за утврђивање неуставности одредаба члана 5. ст. 3. и 4. Закона о порезима на имовину („Службени гласник РС", бр. 26/01, 45/02 - СУС, 80/02 - др. закон, 135/04, 61/07, 5/09, 101/10, 24/11, 78/11, 57/12 - УС, 47/13 и 68/14 - др. закон.

У дискусији по овој тачки дневног реда учествовали су Зоран Красић, члан Одбора и Ђорђе Комленски, председник Одбора.

Одбор је утврдио текст мишљења које ће се доставитиУставном суду.

Одбор је одлуку донео већином гласова (са 11 гласова за и једним против).

За известиоца Одбора на седници Народне скупштине одређен је председник Одбора.

Шеста тачка дневног реда. Давање одговора Уставном суду поводом иницијативе за покретање поступка за оцену уставности одредаба члана 3. тачка 3), члана 14. тач. 5) и 7) и члана 17. став 2. Закона о поступку регистрације у Агенцији за привредне регистре („Службени гласник РС", бр. 99/11 и 83/14).

У дискусији по овој тачки дневног реда учествовали су Зоран Красић, члан Одбора и Ђорђе Комленски, председник Одбора.

Одбор је утврдио текст мишљења које ће се доставитиУставном суду.

Одбор је одлуку донео већином гласова (са 11 гласова за и једним против).

За известиоца Одбора на седници Народне скупштине одређен је председник Одбора.

Седница је завршена у 13,22 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски